ସେପଟେ ବାଦଲ ମରିଯାଇଛି ବୋଲି ଭାବି ଦାଦାଭାଇର ଲୋକମାନେ ପୁଣି ଥରେ ଡ୍ରୋଜର ଧରି ସେ ହୋଟେଲ ଭାଙ୍ଗିବାକୁ ଆସିଗଲେ । ହେଲେ ସେହି ସମୟରେ ଚାନ୍ଦିନୀ ଏବଂ ତାରା ସ‌ହ ବାଦଲ ସେଠାରେ ପ‌ହ‌ଞ୍ଚିଲେ ଏବଂ ଦାଦାଭାଇଙ୍କ ଲୋକମାନଙ୍କୁ ମାରି ଗୋଡ଼େଇଦେଲା । ଦାଦାଭାଇଙ୍କର ଗୋଟାଏ ପରେ ଗୋଟାଏ ଯୋଜନା ଭଣ୍ଡୁର ହୋଇଯିବା ପରେ ସେ ଶେଷରେ ବାଦଲର ପରିବାରକୁ ମାରିଦେବାର ଯୋଜନା କଲା । ବାଦଲ ଚାନ୍ଦିନୀ ଏବଂ ତାରାକୁ ନେଇ ଘରକୁ ଗଲା । ତାକୁ ଦେଖି ତା' ମାଆ ଏବଂ ଭଉଣୀ ବ‌ହୁତ ଖୁସି ହେଲେ କିନ୍ତୁ ତା' ବାପା ତାକୁ ଘର ଛାଡ଼ି ଚାଲିଯିବାକୁ କ‌ହିଲେ । ତା'ର କାରଣ ଜାଣିବା ପାଇଁ ବାଦଲର ମାଆ ତା' ବାପାଙ୍କୁ ଯେତେ ବାଧ୍ୟ କଲେ ମଧ୍ୟ ସେ କିଛି କ‌ହିଲେ ନାହିଁ, ଖାଲି କ‌ହିଲେ କି ସମୟ ଆସିଲେ ସବୁ କ‌ହିବି । ତେଣେ ଦାଦାଭାଇର ଯୋଜନା ମୁତାବକ ବାଦଲକୁ ଖୋଜିବା ପାଇଁ ତା' ଘରକୁ ଆସିଲା, କିନ୍ତୁ ବାଦଲକୁ ପାଇଲା ନାହିଁ । ତେଣୁ ସେ ବାଦଲର ବାପାକୁ ଜୋର ଜବରଦସ୍ତି ଉଠେଇକି ନେଇଗଲା ।